PATNA : सेना के गायब असलहों का पटना सहित प्रदेश के अन्य जिलों से बड़ा तार जुड़ रहा है। एके-47 की सप्लाई को लेकर सामने आया आंकड़ा चौंकाने वाला है। 6 साल में 100 से अधिक एके-47 की सप्लाई ने पुलिस की नींद उड़ा दी है। अब मध्य प्रदेश पुलिस के साथ सामंजस्य बनाकर बिहार पुलिस इंवेस्टीगेशन कर बड़ा खुलासा करने में जुटी है। इसके लिए पुलिस आर्मी को पत्र भेजकर जानकारी कलेक्ट करने की तैयारी में है। पटना के साथ प्रदेश के कई जिलों में एके-47 की गूंज एक दो बार नहीं बल्कि दर्जनों बार सुनाई दी है और पुलिस ने नक्सलियों से भी इसे बरामद किया है।